Plaid Cymru: "Rydym yn rhoi buddiannau cenedlaethol Cymru yn gyntaf" - Plaid Cymru
Rydym yn rhoi buddiannau cenedlaethol Cymru yn gyntaf
Plaid Cymru: "Rydym yn rhoi buddiannau cenedlaethol Cymru yn gyntaf"
Postiwyd ar November 07 2019, 2:36 yh
Cyhoeddi cytundeb lle bydd pleidiau dros Aros yn rhoi un ymgeisydd Aros gerbron mewn nifer o etholaethau.
Dywedodd Plaid Cymru eu bod yn "rhoi buddiannau cenedlaethol Cymru yn gyntaf", yn dilyn cyhoeddi cytundeb gyda'r Democratiaid Rhyddfrydol a'r Gwyrddion.
Bydd y cytundeb yn gweld y Democratiaid Rhyddfrydol a'r Gwyrddion yn peidio â rhoi ymgeisydd gerbron mewn saith etholaeth yng Nghymru i ganiatáu i Blaid Cymru sefyll fel yr un ymgeisydd sydd o blaid Aros.
Ni fydd Plaid Cymru yn rhoi ymgeisydd gerbron mewn pedair etholaeth arall lle mae'r Democratiaid Rhyddfrydol neu'r Gwyrddion mewn gwell sefyllfa i ddwyn y bleidlais dros Aros at ei gilydd.
Yn dilyn etholiad Ewrop ym mis Mai lle dychwelwyd Plaid Cymru fel y blaid fwyaf oedd yn ffafrio Aros, ysgrifennodd arweinydd y blaid Adam Price AC at arweinyddion y pleidiau eraill, oed dyn ffafrio Aros i geisio cydweithredu.
Yn isetholiad Brycheiniog a Maesyfed ym mis Awst, gwnaeth Plaid Cymru benderfyniad ar sail egwyddor i beidio â rhoi ymgeisydd gerbron er mwyn caniatáu i'r bleidlais Aros ddod ynghyd i gefnogi Jane Dodds.
Bu'r penderfyniad hwnnw yn hollbwysig, gan i Ms Dodds ennill o fwyafrif oedd fwy neu lai yn cyfateb i bleidlais Plaid Cymru yn yr etholaeth yn 2015.
"Mae'r cytundeb a gyhoeddwyd heddiw rhwng Plaid Cymru, y Democratiaid Rhyddfrydol a'r Gwyrddion yn cynrychioli'r math o wleidyddiaeth aeddfed y mae pobl yn ddisgwyl.
"Ers tair blynedd a hanner, bu San Steffan mewn cyflwr cyson oherwydd argyfwng Brexit. Mae'n amser yn awr i roi'r wlad cyn y blaid, i roi pobl o flaen gwleidyddiaeth, ac i anelu at les pawb.
"Plaid Cymru oedd y blaid gyntaf i geisio cydweithrediad rhwng y pleidiau oedd yn ffafrio Aros yn dilyn yr etholiad Ewropeaidd ym mis Mai. Rwy'n falch, yn dilyn misoedd o drafodaethau, ein bod wedi llwyddo i ddod i gytundeb.
"Er nad oedd Plaid Cymru eisiau'r etholiad hwn - am nad dyma'r ffordd i ddatrys argyfwng Brexit - y mae'r etholiad yn rhoi cyfle i ni ddychwelyd nifer fawr o ASau fydd o blaid Aros, a'r nifer uchaf o ASau Plaid Cymru yn hanes ein plaid.
"Gyda Johnson a Corbyn, y cyfan gawn ni yw mwy o lanast Brexit, parhad o argyfnwg a pharlys, a Chymru yng nghefn y ciw. Ond i roi diwedd ar y llanast trwy Bleidlais y Bobl, i adeiladu Cymru newydd, ac i roi Cymru'n gyntaf, ni fydd yn gwneud.
"Gyda'r trefniant hwn, mae Plaid Cymru yn rhoi buddiannau cenedlaethol Cymru yn gyntaf, ac y mae ein neges i etholwyr yn yr etholiad hwn yn syml: cefnogwch Gymru, cefnogwch Blaid Cymru."